ল্যাঙ্কাশায়ারের পক্ষে ১৫৭টি প্রথম-শ্রেণীর ক্রিকেটে অংশগ্রহণ করেছিলেন। ১৯০৬ সালে ইয়র্কশায়ারের পক্ষে একটি প্রথম-শ্রেণীর খেলায় অংশ নিয়েছিলেন। এরপর অবশ্য জানা যায় যে, তিনি ঐ কাউন্টির সীমারেখার বিশ গজ বাইরে জন্মগ্রহণ করেছিলেন। তার বিষয়ে ছাড়াও অনেক ক্রিকেটারই কাউন্টি সীমানায় জন্মগ্রহণ না করা সত্ত্বেও ইয়র্কশায়ারের পক্ষে অংশগ্রহণে করেছিলেন। তাসত্ত্বেও পরবর্তী আট বছর লীগ ও মাইনর কাউন্টি ক্রিকেটে অংশগ্রহণ করেছিলেন। এরপর তিনি ল্যাঙ্কাশায়ার ক্লাবে যোগ দেন। ১৯১৪ থেকে ১৯২৬ সাল পর্যন্ত ওল্ড ট্রাফোর্ডে খেলেন।

১৯১৪ সালে লিভারপুলের রেড রোজে লিচেস্টারশায়ারের বিপক্ষে ১৪ উইকেট পেয়েছিলেন। এ সময় তার বয়স ছিল ২৮। ১৯১৯ সালে ওল্ড ট্রাফোর্ডে অনুষ্ঠিত গোলাপের খেলায় মাত্র ১০ গড়ে ১৪ উইকেট পেয়েছিলেন। এছাড়াও, ১৯২০ সালে ওভালে প্লেয়ার্সের খেলোয়াড় হিসেবে প্রথম ইনিংসে ৮৫ রান খরচায় ৯ উইকেট পেয়েছিলেন। তন্মধ্যে, ছয়জনই পরিষ্কার বোল্ড হয়েছিলেন। ১৯২১ সালে ৩৪ বছর বয়সে পরিপূর্ণ ক্রিকেটার হিসেবে আবির্ভূত হন। ঐ সময়ে শনিবাসরীয় লীগে ল্যাঙ্কাশায়ারের সদস্যরূপে সমান তালে অংশ নিতে থাকেন।

১৯২৩ সালে ল্যাঙ্কাশায়ারে থাকাকালে সেরা বোলারে পরিণত হন। ১৬.৯৪ গড়ে ২০৯ উইকেট ও ১৯২৪ সালে ১৩.৬৭ গড়ে ২০০ উইকেট তুলে নেন। কিন্তু, ১৯২৫ সালে ২০.৭৯ গড়ে মাত্র ১২১ উইকেট পান। টেড ম্যাকডোনাল্ড ও ডিক টিল্ডসলে ল্যাঙ্কাশায়ারের শক্তিশালী বোলিং আক্রমণ বিভাগ গড়ে তুললে ইয়র্কশায়ারের কাউন্টি চ্যাম্পিয়নশীপের একাধিপত্যবাদ শেষ হতে শুরু করে।

ব্যক্তিগত জীবন
আন্তর্জাতিক ক্রিকেট
কাউন্টি ক্রিকেট
খেলার ধরন